ข้อบังคับข้อบังคับว่าด้วยการฝากและถอนคืนเงินต่อกระทรวงการคลังพ.ศ. ๒๔๙๕[๑] อาศัยอำนาจตามความในมาตรา๓ แห่งพระราชบัญญัติเงินคงคลัง พ.ศ. ๒๔๙๑ รัฐมนตรีว่าการกระทรวงการคลังกำหนดข้อบังคับไว้ดังต่อไปนี้ข้อ๑ให้ยกเลิกข้อบังคับว่าด้วยการฝากและถอนคืนเงินการกุศลต่อพระคลัง ฉบับที่ ๑ลงวันที่ ๑ กุมภาพันธ์ รัตนโกสินทรศก ๑๒๓ และฉบับที่ ๒ ลงวันที่ ๑๔ กันยายนพุทธศักราช ๒๔๗๐ หรือข้อบังคับและระเบียบที่แย้งกับข้อบังคับนี้ข้อ๒เงินอันพึงฝากกระทรวงการคลังได้ต้องไม่เข้าลักษณะดั่งต่อไปนี้ คือก.เงินงบประมาณข.เงินขององค์การที่มีบัญชีเงินทุนหมุนเวียนค.เงินรายรับของรัฐทั้งนี้เว้นแต่จะได้รับความตกลงจากระทรวงการคลังให้ฝากได้เป็นกรณีพิเศษเฉพาะรายการนำเงินฝากคลังต้องขอทำความตกลงกับกระทรวงการคลังก่อนข้อ๓ เงินของส่วนราชการหรือองค์การต้องนำฝากกระทรวงการคลังทั้งสิ้น เว้นแต่มีความจำเป็นต้องมีเงินสดไว้เพื่อใช้จ่ายเป็นรายย่อยและหรือประสงค์จะขอกำหนดวงเงินฝากไว้ที่ธนาคารแห่งประเทศไทยเพื่อความสะดวกและรวดเร็วในการจ่ายเงิน ให้ขอทำความตกลงกับกระทรวงการคลังเพื่อพิจารณาเป็นราย ๆ ไปในกรณีที่กระทรวงการคลังอนุญาตให้ฝากธนาคารแห่งประเทศไทยได้ถ้าเมื่อใดยอดเงินในบัญชีเกินกว่าวงเงินที่ได้รับอนุญาตให้รีบถอนส่วนที่เกินนำส่งฝากคลังทันทีข้อ๔การนำเงินส่งขั้นบัญชีฝากคลังทั้งส่วนกลางและส่วนภูมิภาคให้ใช้ใบนำส่งตามแบบของกระทรวงการคลังข้อ๕การเบิกถอนคืนเงินจากคลังทั้งส่วนกลางและส่วนภูมิภาคให้ใช้ฎีกาตามแบบของกระทรวงการคลังข้อ๖ การฝากหรือถอนคืนตามข้อ ๔ และข้อ ๕ส่วนกลางให้ส่วนราชการหรือองค์การที่นำเงินฝากหรือตั้งเบิกเงิน แสดงยอดเงินคงเหลือพร้อมกับลงลายมือชื่อรับรองยอดเงิน ตามแบบของกระทรวงการคลังแนบไปพร้อมกับใบนำส่งหรือฎีกาด้วยทุกคราวข้อ๗ การเบิกเงินฝากจากคลังให้ปฏิบัติตามระเบียบของกระทรวงการคลังว่าด้วยการเบิกจ่ายเงินจากคลังโดยอนุโลมข้อ๘ เงินฝากที่ได้เบิกจากคลังแล้วถ้าจ่ายไม่หมดหรือยังไม่ได้จ่ายภายใน ๑๕ วัน นับแต่วันที่ได้รับเงินไปให้ผู้เบิกนำส่งฝากคลังในวันรุ่งขึ้นข้อ๙ การจ่ายเงินหรือชำระเงินแก่เจ้าหนี้ตั้งแต่๑,๐๐๐ บาทขึ้นไป สำหรับส่วนกลางให้จ่ายเป็นเช็ค เงินต่ำกว่า ๑,๐๐๐ บาทจะจ่ายเป็นเช็คก็ได้ ถ้าต้องจ่ายเป็นเงินสดก็ให้เบิกเงินจากธนาคารแห่งประเทศไทยมาเก็บรักษาไว้รอการจ่ายได้ไม่เกิน ๓ วันทำการเมื่อพ้นกำหนดนี้แล้ว ให้นำเข้าบัญชีเงินฝากของผู้เบิก ณ ธนาคารแห่งประเทศไทยและเมื่อจ่ายไม่หมดหรือไม่ได้จ่ายภายใน ๑๕ วัน นับแต่วันที่ได้เบิกเงินไปจากคลังให้ผู้เบิกปฏิบัติการนำส่งคืนคลังดังกล่าวในข้อ ๘การออกเช็คสั่งจ่ายเงินต้องมีผู้ลงลายมือชื่อสั่งจ่ายร่วมกันสองคนสำหรับส่วนภูมิภาคเงินที่ได้เบิกจากคลังแล้ว ถ้าจ่ายไม่หมดหรือยังไม่ได้จ่ายภายใน ๑๕ วันนับแต่วันที่ได้รับเงินให้ผู้เบิกนำส่งคืนคลังในวันทำการรุ่งขึ้นข้อ๑๐ การถอนคืนสำหรับส่วนกลางให้ร่วมใช้สมุดคู่มือวางฎีกา (ป๊าสบุ๊ค) ของส่วนราชการและองค์การนั้น ๆ ข้อ๑๑ ในวันสิ้นเดือนให้คลังจังหวัดหรือคลังอำเภอเก็บยอดในบัญชีเงินฝากทุกประเภททั้งรับทั้งจ่ายนำไปแยกลงในแบบของกระทรวงการคลังเมื่อรวมเงินรับเงินจ่ายเท่าใด ให้นำยอดเงินไปลงในงบเดือนหมวดเงินรับฝากตามประเภทที่ได้รับได้จ่าย แล้วแสดงยอดเงินคงเหลือส่งกรมบัญชีกลางพร้อมงบเดือนอนึ่งเงินฝากประเภทใด แม้ไม่มีการรับและจ่าย แต่ถ้ายอดเงินฝากยังมีคงเหลืออยู่ก็ให้คลังแสดงยอดเงินคงเหลือนั้นลงในแบบของกระทรวงการคลังส่งไปให้ตรวจสอบด้วยข้อ๑๒ผู้มีหน้าที่นำเงินมาฝากหรือถอนคืนเงินจากคลังจังหวัดหรือคลังอำเภอต้องนำป๊าสบุ๊คตามแบบของกระทรวงการคลัง ยื่นต่อคลังเมื่อคลังได้รับเงินนำส่งแล้วหรือได้จ่ายถอนคืนเงินไปเท่าใดก็ให้คลังลงรับหรือจ่ายในป๊าสบุ๊คพร้อมกับแสดงยอดเงินคงเหลือและลงลายมือชื่อกำกับไว้ทุกคราวข้อ๑๓เมื่อผู้มีหน้าที่นำฝากหรือถอนคืนเงินมาไม่ได้จะให้ผู้อื่นถือป๊าสบุ๊คแทนตัวจะต้องแจ้งให้คลังทราบเป็นลายลักษณ์อักษร ถ้าป๊าสบุ๊คหายให้รีบแจ้งให้คลังทราบโดยทันทีห้ามมิให้คลังรับฝากเงินหรือจ่ายถอนคืนเงินโดยไม่มีป๊าสบุ๊คมายื่นเป็นอันขาดข้อ๑๔เอกสารและหลักฐานอื่นใดอันเกี่ยวแก่การเงินทั้งสิ้น ให้เก็บรักษาไว้ ณที่ปลอดภัย ส่วนฎีกาให้ส่งกรมบัญชีกลางพร้อมกับงบเดือนข้อ๑๕ให้หัวหน้ากรมหรือหัวหน้าส่วนราชการหรือองค์การทำการตรวจรับรองบัญชีเงินฝากคลังและงบเงินคงเหลือประจำวัน เป็นการประจำทุกวันประกาศ ณ วันที่ ๒เมษายน ๒๔๙๕ภ บริภัณฑ์ยุทธกิจรัฐมนตรีว่าการกระทรวงการคลังพรพิมล/พิมพ์๒๔ ก.ค ๒๕๔๔ก้องเกียรติ/ผู้จัดทำ๑๖ กันยายน ๒๕๕๑ชุติมา/ปรับปรุง๒๕ พฤษภาคม ๒๕๖๑[๑] ราชกิจจานุเบกษา เล่ม ๖๙/ตอนที่ ๒๕/หน้า ๕๖๓/๑๕ เมษายน ๒๔๙๕